C 71/47

Obavijest Komisije

Smjernice za provedbu Uredbe o uspostavi jedinstvenog digitalnog pristupnika Program rada za razdoblje 2021.–2022.

(Tekst značajan za EGP)

(2021/C 71/02)

Uvod

Uredbom (EU) 2018/1724 o uspostavi jedinstvenog digitalnog pristupnika nastoji se olakšati internetski pristup informacijama, administrativnim postupcima i uslugama podrške koji su građanima i poduzećima potrebni da bi se kretali unutar Unije, trgovali, uspostavili poslovni nastan i proširili svoje poslovanje u drugu državu članicu.

Člankom 31. stavkom 1. Uredbe propisuje se donošenje godišnjeg programa rada u kojem se navode aktivnosti za lakšu provedbu Uredbe. Prvi program rada za razdoblje od srpnja 2019. do prosinca 2020. objavljen je 31. srpnja 2019. u Službenom listu (SL C 257).

Zbog bliske suradnje s državama članicama tijekom te dvije godine uspješno je provedena većina zadaća navedenih u prvom programu rada, a posebno se osiguralo pravodobno pokretanje pristupnika u prosincu 2020. unatoč krizi uzrokovanoj bolesti COVID-19. Kriza je, osim toga, još više ukazala na to da je potrebno dodatno povećati digitalizaciju javnih uprava, koje moraju biti pristupačnije.

U ovom drugom programu rada utvrđuje se vremenski okvir za daljnje aktivnosti za provedbu zahtjeva u pogledu jedinstvenoga digitalnog pristupnika, u skladu s pravnim rokovima za 2022. i 2023., te za održavanje i poboljšanje već pokrenutih usluga. S obzirom na to da niz aktivnosti treba dovršiti do prosinca 2022., ovim drugim programom rada obuhvaćeno je razdoblje od siječnja 2021. do prosinca 2022. Od 2021. aktivnosti će biti usmjerene na:

— praćenje i poboljšanje kvalitete pristupnika,

— promociju,

— pripremu za provedbu u jedinicama lokalne samouprave do 2022.,

— pripremu za 2023., kad istječe rok u pogledu digitalizacije i prekogranične dostupnosti postupaka i sustava prema načelu „samo jednom”.

O tom se programu rada 6. listopada 2020. raspravljalo s koordinacijskom skupinom za pristupnik, kako je propisano člankom 31. stavkom 2. Uredbe. Provedba programa rada pratit će se i putem internetske platforme za suradnju koordinacijske skupine za pristupnik te na sastancima te skupine.

Nacionalni koordinatori pozivaju se da izrade nacionalni program rada u kojem će se ocijeniti dosadašnji napredak i opisati aktivnosti za otklanjanje preostalih nedostataka te da jednom godišnje preispitaju taj nacionalni program te ga podijele s Komisijom i koordinacijskom skupinom.

Za potrebe ove Obavijesti Komisije primjenjuju se sljedeće definicije:

— „nadležno tijelo” znači bilo koje tijelo države članice osnovano na nacionalnoj, regionalnoj ili lokalnoj razini koje ima posebne odgovornosti u pogledu informacija, postupaka te usluga podrške i rješavanja problema obuhvaćenih Uredbom o pristupniku,

— „nacionalni koordinatori” znači predstavnici koje imenuju države članice kako je propisano člankom 28. Uredbe o pristupniku.

1. Kvaliteta informacija i usluga

Cilj 1.1.: Osiguravanje cjelovitosti i kvalitete informacija

Upućivanje: članci 4. i 5. o pristupu informacijama, članak 9. o kvaliteti informacija o pravima, obvezama i pravilima, članak 10. o kvaliteti informacija o postupcima, članak 12. o prijevodu te članak 19. Uredbe

Kontekst

Pristupnik će građanima i poduzećima pružiti informacije koje su dovoljno detaljne da im omoguće ostvarivanje njihovih prava koja proizlaze iz prava Unije i nacionalnog prava uz potpuno poštovanje primjenjivih propisa i obveza.

U Prilogu I. Uredbi utvrđen je popis područja za koja su Komisija i države članice morale do 12. prosinca 2020. osigurati da se sve informacije relevantne za građane i poduzeća pružaju na internetu, osim informacija koje pružaju jedinice lokalne samouprave koje to moraju učiniti do 2022. Prava i obveze na razini EU-a objavljeni su na portalu Vaša Europa. Portal Vaša Europa sadržava i informacije o nacionalnoj provedbi i propisima koje dostavljaju tijela država članica za neke od tema utvrđenih u Prilogu I. Takve se informacije postupno uklanjaju s portala Vaša Europa i zamjenjuju se: 1. poveznicama na nacionalne internetske stranice o kojima su izvijestile države članice i 2. tražilicom pristupnika.

Komisija je država članicama 2020. ponudila i usluge prevođenja. S obzirom na proračunska ograničenja ta se usluga do kraja 2020. prioritetno pružala za osiguravanje osnovnih informacija iz svih područja navedenih u Prilogu I.

Kako i kad?

Kad Što Tko Od 1. tromjesečja 2021. do 4. tromjesečja 2022. Provjeriti cjelovitost i kvalitetu informacija obuhvaćenih Prilogom I. i riješiti probleme Komisija Nacionalni koordinatori 1. i 3. tromjesečje svake godine Provesti polugodišnje preispitivanje smjernica Komisije o provedbi Priloga I. Komisija Nacionalni koordinatori 4. tromjesečje 2022. Osigurati da su informacije s lokalne razine dostupne na internetu i odgovarajuće kvalitete te da se internetske stranice priopće Europskoj komisiji Nadležna tijela Nacionalni koordinatori Od 1. do 2. tromjesečja 2021. S grupom država članica, koje u tome žele sudjelovati, ispitati fakultativni pristup za lakše utvrđivanje posebnih nacionalnih zahtjeva u pogledu proizvoda; provesti mjere za poboljšanje rezultata u području zahtjeva za proizvode (uključujući razvoj informatičkih rješenja) Komisija Nacionalni koordinatori Nadležna tijela 4. tromjesečje 2021. Provesti mjere za poboljšanje rezultata u području oporezivanja (uključujući razvoj informatičkih rješenja) Komisija Nacionalni koordinatori Nadležna tijela

Cilj 1.2.: Izbjegavanje udvostručavanja

Upućivanje: uvodne izjave 17. i 55., članak 19. stavak 6. i članak 30. Uredbe

Kontekst

U Uredbi se države članice i Komisija pozivaju da dostave poveznice na jedinstven izvor svake informacije koja je potrebna za pristupnik te da, kad je god moguće, izbjegavaju djelomično ili potpuno udvostručavanje kako se ne bi zbunili korisnici koji posjećuju različite portale sa sličnim, ali ne i potpuno istovjetnim, informacijama o određenoj temi. Jedinstvenost izvora informacija olakšava ažuriranja i smanjuje rizik od objave proturječnih informacija.

Za pristupnik se mogu upotrebljavati samo informacije namijenjene isključivo građanima i poduzećima koje se odnose na njihova primjenjiva prava i obveze. Ne bi se trebale miješati s drugim sadržajem, kao što su informacije o oblikovanju politika koje su namijenjene drugoj publici poput stručnjaka i državnih službenika.

Komisija primjenjuje to načelo na svoju prisutnost na internetu te se trudi na portalu Vaša Europa integrirati i ponuditi sve informacije na razini EU-a kojima se građane i poduzeća informira o njihovim pravima i obvezama na jedinstvenom tržištu. Jedine iznimke bit će slučajevi u kojima se zasebnim pravom EU-a nalaže izrada posebne internetske stranice. Opisi politika i postupaka, s druge strane, trebaju se ponuditi na službenim stranicama Komisije i pojedinačnim internetskim stranicama nadležnih glavnih uprava.

Kako i kad?

Kad Što Tko 4. tromjesečje 2021. Integrirati sve informacije na razini EU-a isključivo na portalu Vaša Europa, osim ako je zakonodavstvom drukčije propisano; razraditi integrirani pristup za povezivanje portala Vaša Europa i drugih portala EU-a koji su dio pristupnika kako bi se osigurala neometana navigacija i izbjeglo udvostručavanje Komisija Od 1. tromjesečja 2021. do 4. tromjesečja 2022. Jasno razdvojiti informacije o primjenjivim propisima za građane i poduzeća koje su objavljene na portalu Vaša Europa od informacija o oblikovanju politika na službenim stranicama Komisije i zasebnih glavnih uprava Komisija Od 1. tromjesečja 2021. do 4. tromjesečja 2022. Nastojati smanjiti udvostručavanja u određenim područjima, uključujući Opću uredbu o zaštiti podataka, digitalizaciju poduzeća, financiranje poduzeća, zahtjeve u pogledu proizvoda, oporezivanje, uvoz/izvoz Komisija Od 1. do 4. tromjesečja 2021. Razviti integriran pristup na nacionalnoj razini kako bi se izbjeglo udvostručavanje informacija o određenim temama na različitim nacionalnim portalima Nacionalni koordinatori Nadležna tijela Od 1. tromjesečja 2021. do 4. tromjesečja 2022. Pratiti udvostručavanja na internetskim stranicama Komisije i država članica te istražiti moguća rješenja za bolju distribuciju sadržaja Komisija Nacionalni koordinatori Nadležna tijela

2. Razvoj informacijske tehnologije, digitalizacija postupaka, prikupljanje podataka

Cilj 2.1.: Digitalizacija postupaka

Upućivanje: članak 6. Uredbe o postupcima koji će se u potpunosti nuditi preko interneta

Kontekst

Pristupnik će korisnicima omogućiti jednostavan pristup nacionalnim administrativnim postupcima. Za te se potrebe Uredbom propisuje da sve države članice moraju osigurati da korisnici mogu u potpunosti putem interneta pristupiti postupcima navedenima u Prilogu II. i dovršiti ih. To znači da bi korisnici trebali moći sve korake obaviti elektronički, na daljinu i putem internetske usluge. Osim toga, u Uredbi je naveden neiscrpan popis posebnih kriterija koje je potrebno ispuniti.

Iako je krajnji rok za digitalizaciju postupaka prosinac 2023., države članice trebale bi ubrzati rad na tom projektu i nastojati ispuniti zahtjeve prije roka u okviru svojih tekućih programa e-uprave, što su neke i počele tijekom krize izazvane bolesti COVID-19.

Države članice za to će dobiti pomoć iz programa EU-a, na primjer Mehanizma za oporavak i otpornost, Obzora Europa, programa Digitalna Europa i EFRR-a. Nadležna tijela pozivaju se da se obrate nacionalnim koordinatorima nadležnima za financijske programe u svojoj državi članici.

Komisija je 2020. dostavila objašnjenje o postupcima iz Priloga II. te će se o toj temi nastaviti raspravljati na sastancima koordinacijske skupine.

Kako i kad?

Kad Što Tko Od 1. do 2. tromjesečja 2021. S koordinacijskom skupinom podijeliti informacije o napretku digitalizacije postupaka iz Priloga II. Nadležna tijela Nacionalni koordinatori Od 2. tromjesečja 2021. do četvrtog tromjesečja 2022. Razmotriti nedostatke utvrđene u provedbi navedene zadaće Nadležna tijela Nacionalni koordinatori p. m. 4. tromjesečje 2023. Svi postupci iz Priloga II. trebaju biti u potpunosti dostupni na internetu Nacionalni koordinatori Nadležna tijela

Cilj 2.2.: Osiguravanje pristupa internetskim postupcima za prekogranične korisnike

Upućivanje: članak 13. Uredbe o prekograničnom pristupu internetskim postupcima

Kontekst

Uredbom se propisuje da se prekograničnim korisnicima omogući potpuni pristup postupcima koji su već dostupni na internetu. To znači da ako je postupak dostupan državljaninu određene države članice, svi koraci tog postupka moraju biti dostupni korisnicima iz drugih država članica ili državljanima iste države članice koji žive u drugoj državi članici ili koji su prethodno živjeli, radili, studirali ili obavljali djelatnost u drugoj državi članici.

Države članice mogu prema potrebi upotrijebiti alternativno, zasebno tehničko rješenje za prekogranične korisnike, ali bi se u tim situacijama posebno trebalo osigurati da taj postupak ima jednak ishod i da ne predstavlja veće opterećenje od postupka koji se nudi nacionalnim korisnicima.

Posebna pozornost trebala bi se posvetiti preprekama koje se odnose na prekogranične korisnike, kao što su polja u obrascima u kojima su prihvatljivi samo nacionalni telefonski brojevi, pozivni brojevi država ili nacionalni poštanski brojevi, plaćanje naknada samo putem sustava koji nisu (široko) dostupni prekograničnim korisnicima, nedostatak detaljnih objašnjenja na jeziku koji prekogranični korisnici razumiju, nemogućnost da korisnik dostavi dokaze u elektroničkom obliku te neprihvaćanje sredstava elektroničke identifikacije izdanih u drugim državama članicama.

U određenim područjima (npr. Direktiva o uslugama, Direktiva o stručnim kvalifikacijama, direktive o javnoj nabavi) nediskriminirajući pristup postupcima za prekogranične korisnike već jest pravni zahtjev, a načelo nediskriminacije sadržano je i u Ugovoru o funkcioniranju Europske unije.

Komisija je 2020. dostavila objašnjenje o prekograničnoj dostupnosti postupaka te će se o toj temi nastaviti raspravljati na sastancima koordinacijske skupine.

Kako i kad?

Kad Što Tko Od 1. do 2. tromjesečja 2021. S koordinacijskom skupinom podijeliti informacije o napretku u pogledu potpune prekogranične dostupnosti internetskih postupaka Nadležna tijela Nacionalni koordinatori Od 2. tromjesečja 2021. do četvrtog tromjesečja 2022. Otkloniti preostale prepreke Nadležna tijela Nacionalni koordinatori p. m. 4. tromjesečje 2023. Internetski postupci pristupačni za prekogranične korisnike na nediskriminirajući način

Cilj 2.3.: Doprinos razvoju IT alata na razini EU-a i osiguravanje interoperabilnosti između IT alata Komisije i nacionalnih alata

Upućivanje: članci 8., 15., 18., 19. i 21. Uredbe koji se odnose na odgovornost za IKT aplikacije za podršku pristupniku

Kontekst

Kako je propisano Uredbom, rad pristupnika omogućuju tehnički alati koji uključuju: tražilicu i jedinstveni pretraživač usluga podrške koji krajnje korisnike dovodi do informacija, postupaka i usluga podrške; alat za povratne informacije korisnika o kvaliteti usluga; alat za povratne informacije korisnika o preprekama na jedinstvenom tržištu; alat za prikupljanje statističkih podataka o uporabi te kontrolnu ploču kao sučelje za javna tijela.

Komisija je u srpnju 2020. donijela provedbeni akt o statističkim podacima o korisnicima i njihovim povratnim informacijama (Provedbena uredba Komisije (EU) 2020/1121) te osigurala dostupnost svih tih alata 2020. Nacionalna tijela morala su osigurati usklađenost s provedbenim aktom, dostaviti informacije potrebne za rad alata te za neke od njih navesti poveznicu na svojim nacionalnim internetskim stranicama. Za unošenje poveznica na nacionalne internetske stranice pružene su smjernice.

Kako i kad?

Kad Što Tko Od 1. do 2. tromjesečja 2021. Pratiti prikupljanje povratnih informacija i statističkih podataka; pratiti umetanje poveznica za alate u nastavku na nacionalne stranice koje su dio pristupnika: — jedinstveni alat za povratne informacije korisnika na stranicama koje nemaju nacionalni alat za povratne informacije, — pretraživač usluga podrške, — alat koji se odnosi na prepreke na jedinstvenom tržištu Komisija Nacionalni koordinatori Od 1. tromjesečja 2021. do 4. tromjesečja 2022. Održavati i poboljšavati informatičke alate jedinstvenoga digitalnog pristupnika uzimajući u obzir prikupljene povratne informacije korisnika i statističke podatke Komisija Od 1. do 3. tromjesečja 2021. Istražiti potražnju i izvedivost razvoja zajedničkih informatičkih alata za automatsko prikupljanje i prijenos statističkih podataka na lokalnoj razini te podupirati digitalizaciju postupaka Komisija Nacionalni koordinatori 2. tromjesečje 2022. Ovisno o toj analizi razviti alate Komisija p. m. 4. tromjesečje 2023. Provesti radni postupak u IMI-ju za administrativnu suradnju (članak 15.)

Cilj 2.4.: „Samo jednom”

Upućivanje: članak 14. Uredbe

Kontekst

Komisija će u suradnji s državama članicama uspostaviti tehnički sustav za razmjenu dokaza za potrebe internetskih postupaka iz Priloga II. Uredbi te postupaka propisanih Direktivom o uslugama (1), Direktivom o stručnim kvalifikacijama (2) i dvjema direktivama o javnoj nabavi (2014/24/EU i 2014/25/EU).

Komisija je 2019. i 2020. razvila infrastrukturu tog sustava i surađivala s državama članicama u okviru niza radnih paketa o tehničkim i operativnim rješenjima. Kao potporu tom radu Komisija je također provela studije i pilot-projekte.

Kako i kad?

Kad Što Tko 1. tromjesečje 2021. Konačno preispitivanje rezultata iz radnih paketa Koordinacijska skupina 1. tromjesečje 2021. Predložiti nacrt provedbenog akta kojim se utvrđuju tehničke i operativne specifikacije tehničkog sustava Komisija 1. tromjesečje 2021. Preliminarni rad na provedbenom aktu Koordinacijska skupina 2. tromjesečje 2021. Dati mišljenje o nacrtu provedbenog akta te ključnim i generičkim uslugama u razvoju Odbor 2. tromjesečje 2021. Donijeti provedbeni akt Komisija 1. tromjesečje 2022. Objaviti detaljnije tehničke specifikacije i okvir upravljanja kako bi se provedbeni akt dopunio na temelju informacija iz posebnih radnih paketa te nakon rasprave s koordinacijskom skupinom Komisija 1. tromjesečje 2022. Provesti okvir upravljanja tehničkim sustavom Komisija Nacionalni koordinatori Nadležna tijela Početak 3. tromjesečja 2021. Razviti ključne komponente i tehničke čimbenike tehničkog sustava te uspostaviti potrebne operativne mehanizme na razini EU-a Komisija Početak 3. tromjesečja 2021. Razviti i prilagoditi nacionalnu stranu tehničkog sustava, uključujući autentične izvore informacija, posrednike e-uprave/posredničke platforme i portale e-uprave, a i potrebne operativne aranžmane na nacionalnoj razini Nacionalni koordinatori Nadležna tijela p. m 1. tromjesečje 2023. Testiranje i puštanje u rad Komisija Nacionalni koordinatori Nadležna tijela p. m. 4. tromjesečje 2023. Tehnički sustav prema načelu „samo jednom” uspostavljen i spreman za upotrebu

Cilj 2.5.: Izvješćivanje o funkcioniranju pristupnika i jedinstvenog tržišta

Upućivanje: članci 19., 24., 25., 26., 27. i 36. Uredbe

Kontekst

Uredbom se propisuje da države članice i Komisija analiziraju i istražuju probleme koje su istaknuli korisnici putem alata za uklanjanje prepreka jedinstvenom tržištu te da ih, prema potrebi, rješavaju na odgovarajući način.

Uredbom se propisuje i da Komisija objavljuje sažete internetske preglede problema na koje je ukazano u izvješćima korisnika pristupnika dostavljenih putem alata za uklanjanje prepreka jedinstvenom tržištu te koji su prikupljeni na temelju povratnih informacija korisnika i statističkih podataka o korisnicima.

Nadalje, Uredbom se od Komisije zahtijeva da do 12. prosinca 2022. preispita primjenu Uredbe i sastavi izvješće o procjeni funkcioniranja pristupnika i unutarnjeg tržišta na temelju prikupljenih statističkih podataka, povratnih informacija korisnika i izvješća o preprekama jedinstvenom tržištu.

Uredbom je predviđeno nekoliko alata koji će Komisiji pomoći u prikupljanju relevantnih informacija povezanih s digitalizacijom javnih usluga u EU-u. Sažeti pregledi problema i polugodišnja izvješća omogućit će Komisiji da donesene utemeljene odluke u području unutarnjeg tržišta, a i drugi alati (tj. statistička izvješća sastavljena na temelju odabranih pokazatelja objavljenih u ažuriranom Pregledu stanja jedinstvenog tržišta, Godišnje izvješće o uspješnosti jedinstvenog tržišta itd.). Na temelju njih države članice moći će utvrditi i na odgovarajući način riješiti prijavljene probleme.

Kako i kad?

Kad Što Tko Daljnje postupanje u vezi sa statističkim podacima i povratnim informacijama Od 1. tromjesečja 2021. do 4. tromjesečja 2022. Daljnje postupanje u vezi s povratnim informacijama i statističkim podacima Nacionalni koordinatori Nadležna tijela Komisija Daljnje postupanje u vezi s povratnim informacijama dobivenima putem alata za uklanjanje prepreka jedinstvenom tržištu Od 3. do 4. tromjesečja 2021. Integriranje povratnih informacija prikupljenih putem usluga podrške iz alata za uklanjanje prepreka jedinstvenom tržištu Komisija Objava skupova podataka pristupnika kao otvorenih podataka 4. tromjesečje 2021. Objava statističkih podataka Komisija 4. tromjesečje 2021. Objava podataka iz repozitorija za poveznice Komisija Sažeti internetski pregled 4. tromjesečje 2021. Objava sažetih pregleda nakon rasprave s koordinacijskom skupinom Komisija Izvješćivanje o pristupniku i jedinstvenom tržištu 2. tromjesečje 2022. Rasprava o informacijama za nacrt izvješća koje dostavlja Komisija Koordinacijska skupina 4. tromjesečje 2022. Podnošenje Parlamentu i Vijeću Komisija Pokazatelji za pregled stanja jedinstvenog tržišta 1. tromjesečje 2021. Određivanje pokazatelja za jedinstveni digitalni pristupnik radi objave u Pregledu stanja jedinstvenog tržišta 2021. Komisija Koordinacijska skupina 1. tromjesečje 2021. Utvrđivanje skupa pokazatelja za jedinstveni digitalni pristupnik za Pregled stanja jedinstvenog tržišta 2022. i narednih godina Komisija Koordinacijska skupina

3. Usluge podrške

Cilj 3.1.: Osiguravanje dostupnosti informacija o uslugama podrške i njihove kvalitete

Upućivanje: članci 7., 11. i 16. Uredbe

Kontekst

Pristupnik putem pretraživača usluga podrške pokrenutog 2020. korisnicima nudi jednostavan pristup širokom rasponu usluga podrške, informacije o tome što mogu očekivati od usluge i smjernice za odabir najprimjerenije usluge.

Osim usluga navedenih u Prilogu III., i druge službe podrške odlučile su se pridružiti pristupniku kad je pokrenut: Europe Direct, europski potrošački centri i IPR Help Desk.

Komisija je u tom postupku poduprla službe podrške tako što je sastavila kontrolni popis i procjenu trenutačnog stanja 2019.

Kako i kad?

Kad Što Tko Od 1. tromjesečja 2021. do 4. tromjesečja 2022. Pratiti informacije o uslugama podrške i njihovoj kvaliteti na temelju prikupljenih povratnih informacija korisnika i statističkih podataka o korisnicima, te daljnje postupanje Komisija Nacionalni koordinatori Nadležna tijela

Cilj 3.2.: Proširivanje mreže

Upućivanje: članak 7. Uredbe

Kontekst

Osim usluga podrške navedenih u Prilogu III., Komisija i nacionalni koordinatori mogu odlučiti dodati fakultativne usluge podrške ako su one u skladu s uvjetima utvrđenima u Uredbi.

Da bi se, prema potrebi, odgovorilo na potrebe korisnika, nacionalni koordinatori mogu Komisiji predložiti dodavanje fakultativnih privatnih ili poluprivatnih usluga podrške ako su u skladu sa zahtjevima pristupnika u pogledu kvalitete.

U 2019. i 2020. prioritet je bilo uključivanje usluga podrške koje financira, sufinancira i/ili kojima upravlja Komisija. Stoga su odabrani služba Europe Direct, europski potrošački centri i IPR Help Desk.

U 2021. prioritet će i dalje biti priprema za uključivanje dodatnih usluga koje financira, sufinancira i/ili kojima upravlja Komisija. Istodobno će se nacionalni koordinatori moći odlučiti za fakultativne usluge podrške na nacionalnoj razini nakon što provjere ispunjavaju li one zahtjeve pristupnika u pogledu kvalitete i dopunjuju li usluge koje su već dio pristupnika.

Od 2022. nacionalni koordinatori moći će Komisiji predložiti dodavanje fakultativnih privatnih ili poluprivatnih usluga podrške.

Kako i kad?

Kad Što Tko 1. tromjesečje 2021. Pružiti praktične detalje o postupku dodavanja fakultativnih usluga podrške Komisija

4. Promocija

Cilj 4.1.: Promocija pristupnika

Upućivanje: članci 22. i 23. Uredbe koji se odnose na promociju, naziv, logotip i oznaku kvalitete

Kontekst

Pristupnik je pokrenut 12. prosinca 2020.

U suradnji s državama članicama 2020. je pripremljen komunikacijski plan za oglašavanje pristupnika. U njemu je predviđeno pokretanje kampanje na razini EU-a i na nacionalnim razinama 2021. te koordinacija aktivnosti za promicanje pristupnika i internetskih stranica u okviru njega. Kampanja uključuje digitalnu turneju po cijeloj Europi s informativnim internetskim sastancima na nacionalnim jezicima. Ciljevi su sljedeći:

— od portala Vaša Europa stvoriti prepoznatljivu marku za građane i poduzeća,

— povećati mogućnosti pronalaženja pristupnika,

— informirati Europljane o EU-ovim i nacionalnim pravima i propisima na jedinstvenom tržištu,

— potaknuti građane i poduzeća na ostvarivanje tih prava i prijavljivanje problema s kojima se susreću,

— poticati korisnike da šalju povratne informacije o javnim uslugama.

Kako i kad?

Kad Što Tko 1. tromjesečje 2021. Organizirati događanja povodom pokretanja kampanje Komisija Nacionalni koordinatori Nadležna tijela Od 1. do 2. tromjesečja 2021. Organizirati dodatne promotivne aktivnosti Komisija Nacionalni koordinatori Nadležna tijela 4. tromjesečje 2021. Ocijeniti uspjeh kampanje Komisija Od 4. tromjesečja 2021. do 1. tromjesečja 2022. Preispitati komunikacijski plan Komisija Nacionalni koordinatori Od 1. do 4. tromjesečja 2022. Provesti revidirani komunikacijski plan Komisija Nacionalni koordinatori Nadležna tijela Od 1. tromjesečja 2021. do 4. tromjesečja 2022. Dodatno optimizirati tražilicu portala „Vaša Europa” i nacionalnih internetskih stranica u tražilicama dostupnima široj javnosti Komisija Nacionalni koordinatori Nadležna tijela Od 1. tromjesečja 2021. do 4. tromjesečja 2022. Dodatno promicati pristupnik među nacionalnim i lokalnim nadležnim tijelima Nacionalni koordinatori Komisija

(1) Direktiva 2005/36/EZ

(2) Direktiva 2006/123/EZ